
Dr. Ing. GHEORGHE CIUHANDU
SERVICIUL PLANIFICARE URBANĂ

Nr. U22007-001460/ 16.03.2007
REFERAT
privind aprobarea Planului Urbanistic Zonal “Staţie electrică de transformare”

Calea Aradului, extravilan Timişoara
Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U22007-001460/ 16.03.2007 prin  care se solicită avizarea din punct de vedere urbanistic a Planului Urbanistic Zonal „Staţie electrică de transformare” Calea Aradului, extravilan Timişoara.

Având în vedere prevederile Certificatului de Urbanism nr. 7141/30.11.2006;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal „Staţie electrică de transformare” Calea Aradului, extravilan Timişoara. 
Documentaţia este iniţiată de proprietarul terenului, firma SC ATON TRANSILVANIA SRL şi a fost elaborată de firma de proiectare S.C. DIGASIM S.R.L., Timişoara proiect nr. 38/2006.

Zona studiată, care face obiectul acestei documentaţii se află în zonă de interes deosebit pentru care s-a obţinut  avizul Consiliului Judeţean Timiş nr. 18 din 21.03.2007.
Terenul studiat în cadrul P.U.Z. este situat în extravilanul municipiului Timişoara, în partea de nord a oraşului, pe partea stângă a drumului naţional DN 69 Timişoara – Arad. Zona în care este situat terenul este o zonă dezvoltată parţial de-a lungul Căii Aradului, unde în ultimii ani au apărut mai multe funcţiuni de industrie, depozitare şi servicii.
Suprafaţa totală studiată în cadrul Planului Urbanistic Zonal „Staţie electrică de transformare” Calea Aradului, extravilan Timişoara este de 45.100mp şi este înscris în CF nr. 136371, nr. Cadastral A 200/1/5 – arabil extravilan, în suprafaţă de 44.900mp şi CF nr. 125319, nr. Cadastral 24442/2 – arabil extravilan, în suprafaţă de 39.000mp, din care doar 200mp pe care sunt amplasaţi cei doi stâlpi şi pentru care există notată servitute de trecere în favoarea SC ATON TRANSILVANIA SRL. 

Prin Planul Urbanistic Zonal „Staţie electrică de transformare” Calea Aradului, extravilan Timişoara se propune realizarea unei staţii electrice de transformare 400/220/20 kV şi lucrările aferente acesteia, respectiv drumuri de acces, platforme betonate şi lucrări de împrejmuire a acesteia. Staţia propusă este amplasată în imediata vecinătate a LEA 220kV Săcălaz – Arad/Timişoara, urmând a se racorda la Sistemul Energetic Naţional prin realizarea unei LEA 220kV, conform planului de situaţie anexat. Staţia este astfel realizată ca în cazul trecerii liniei la 4kV, alimentarea ei să se poată realiza din reţeaua de 400 kV.

Investiţia propusă are ca obiect alimentarea cu energie electrică a viitorilor consumatori ce se vor dezvolta în partea de nord, pe teritoriului municipiului Timişoara în zona cuprinsă între Centura Timişoara Nord propusă şi terenurile comunei Sânandrei. Ulterior acestei investiţii, beneficiarul doreşte să dezvolte în zonă mai multe investiţii, şi anume: baterie stocare cereale, baterie stocare făină, ciler răcire baterii stocare, hală confecţii metalice, moară cereale, atelier mecanic, atelier tâmplărie, clădire birouri, spaţii de locuit pentru angajaţi, staţii de repompare a apei reziduale, hală confecţii prefabricate construcţii, hale pentru utilaje.
Pentru deservirea rutieră a investiţie, ce face obiectul acestei documentaţii şi se află situată la o distanţă de aproximativ 900m faţă de DN 69, este propusă amenajarea unei reţele rutiere prin propunerea de realizare şi modernizare a drumului de exploatare existent în partea de nord a parcelei, de-o parte şi de alta a canalului HCn 199, la un profil transversal de 12 m pe ambele părţi. Acest drum va deveni unul din drumurile de legătură în zonă, el pornind din gitraţia propusă a se realiza la bifurcaţia dintre DN 69 Timişoara – Arad cu DJ 216 Timişoara – Sânandrei. În partea de sud a parcelei se propune realizarea celei de-a doua trame stradale prin modernizarea drumului de exploatare De 197 existent, la un profil de 16m, care se va înţepa în drumul colector adiacent drumului naţional, drum colector realizat actualmente pe porţiuni la o distanţă de 50 m faţă de axul DN-ului 69 Timişoara - Arad, în conformitate cu Avizul D.R.D.P. nr. 40/291 şi PUZ Director Timişoara Nord şi preluând principalele direcţii ale documentaţiilor de urbanism învecinate.
Drumurile nou propuse din zona studiată vor trece în domeniul public al municipiului Timişoara, în conformitate cu declaraţia notarială nr. 519 din 27.03.2007 din documentaţie. Autorizarea oricăror lucrări de construire în conformitate cu prezentul PUZ, se va face după ce drumurile prevăzute vor fi domeniu public.
Indicii propuşi prin prezenta documentaţie sunt:

POT maxim 40%

CUT maxim 1

Hmaxim pentru corpurile de clădire P+1E

Amplasare construcţiilor necesare funcţionării staţiei electrice de transformare faţă de limitele laterale şi faţă de aliniament se va face cu respectare Regulamentului General de Urbanism şi prezentei documentaţii.

Se vor respecta toate prevederile din cadrul avizelor furnizorilor de utilităţi şi ale organismelor abilitate. 

După aprobarea documentaţiei de urbanism Plan Urbanistic Zonal „Staţie electrică de transformare” Calea Aradului, extravilan Timişoara, terenurile ce vor fi scoase din circuitul agricol pe cheltuiala beneficiarului, vor fi introduse în intravilanul municipiului Timişoara şi vor trece în zona D de impozitare.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planului Urbanistic Zonal „Staţie electrică de transformare” Calea Aradului, extravilan Timişoara,  se va integra în Planul Urbanistic General al Municipiului Timişoara şi va avea o valabilitate de 10 ani.

